Romániço

Le lingua **romániço** (que non il debe confunder con linguas romanic, con arte romanic ni con romancio) es un projecto de lingua auxiliar international create in 1991 e multo influentiate per esperanto, ido e interlingua. Le differentias principal inter le romániço e iste linguas son: 
* Le romániço habe un lexico que se basa strictemente super le latino vulgar. 
* Illo habe un grammatica plus simple — in altere parolas que non declina jammais le substantivos. 
* Illo habe un articulo definite special (*il*) pro referer al classe integre de un substantivo: *servar <u>la</u> hómino* "servir al humano"; *servar <u>il</u> hómino* "servir al humanitate". 
* Illo habe un pronomine special (epiceno) pro referer solmente a esseres human. 
* Illo habe un systema de verbos que pote se render syntheticamente e analyticamente. 

## [[Phonologia]]
Le romániço offere le mesme sonos vocal e consonante que le espaniol. Generalmente, accentos cade super le penultime syllaba, excepte le infinitivos, que habe le accent super le ultime. Nonobstante, multe parolas habe accentos super le antepenultime syllaba (per exemplo **áquilo** "aquila"), e on distingue los per accentos orthographic. 

### Alphabeto e pronunciation

**a b c d e f g ĝ h i j k l m n o p q r s t u v w x y z** 

Le majoritate del vocales e del consonantes sona como lor equivalentes de Alphabeto Phonetic International, excepte: 
* **c** /ts/ 
* **ĝ** /dʒ/ 
* **j** /ʒ/ 
* **q** /k/ (appare solmente ante **u**) 
* **x** /ks/ (le mesme sono in tote le positiones) 
* **y** /j/ (sempre un consonante) 

Romániço habe tres bigrammas standard: 
* **ch** /tʃ/ 
* **kh** /x/ (utilisate rarmente) 
* **sh** /ʃ/ 

E le diphthongos sequente: 
* **ia** /ja/ 
* **ie** /je/ 
* **ii** /ji/ 
* **io** /jo/ 
* **iu** /ju/ 
* **ua** /wa/ 
* **ue** /we/ 
* **ui** /wi/ 
* **uo** /wo/ 
* **uu** /wu/ 
* **au** /aw/ 
* **eu** /ew/ 

## [[Grammatica]]
Como le esperanto e le ido, le romániço es un lingua agglutinante, in altere parolas su vocabulario es construite de radicales invariabile. Alcun del affixos plus commun son:

### Affixos

Il ha anque un suffixo verbal *-en* que on usa (con le particulas *has*, *van*, *volde*, e *fay*) pro exprimer qualcunque tempore o modo: *mi parlen* "io parla"; *mi here parlen* "io parlava heri"; *mi has parlen* "io parlava"; *mi van parlen* "io parlara"; *mi volde parlen* "io parlarea"; *fay parlen!* "parla!".

### [[Pronomine]]s
Le pronomines basic in romániço son *mi* "io", *ti* "tu", *vi* "vos" (le "tu" formal), *ili* "ille", *eli* "illa", *oli* "illo", *nos* "nos", *vos* "vos", *los* "illes/illos/illas", *oni* "on", *si* "se". Le possessives son construite per medio de aggregar *-a*, per exemplo *mia* "mi".

Le romániço es le unic inter le linguas artificial in que offere un pronomine epiceno —*hi*— que es utilisate pro referer solmente a esseres human: *Esque la postalisto has konsignen la pako? Sik, hi has konsignen oli ye equista matino.* "Esque le currero ha transferite le pacchetto? Si, ille/illa lo ha transferite iste matino."

Pro los que lo desira, le formas plural *ilos*, *elos*, *olos*, e *hos* son disponibile.

### Ordine de parolas
Le ordine normal de parolas in romániço es subjecto-verbo-objecto, como in *Louis has kolpen Ludwik* "Louis colpava a Ludwik". Si on inverte le ordine de parolas, on anque inverte le subjecto e le objecto. (*Ludwik has kolpen Louis* "Ludwik colpava a Louis"), a minus que on utilisa le preposition *je* pro marcar le objecto. (*Je Ludwik has kolpen Louis* "Louis colpava a Ludwik") o utilisa un parola interrogative pro representar le subjecto (*Qua has kolpen Ludwik?* "Qui colpava a Ludwik?") o objecto (*Qua Louis has kolpen?* "A qui colpava Louis?").

## Exemplos

   



## Ligamines externe
*  A practical guide to Romániço
* (romániço)  Aprensar Romániço — Le manual complete a romániço. 
*  Blueprints for Babel: Romániço  — Commentario e summario grammatic de romániço.